
转讜住驻讜转





	诪讗诪专 讜诇讗 讙讝专讬谞谉 诇讛 讗讟讜 讗砖转 砖谞讬 诪转讬诐 讜讗''讻 诪讬 砖注诇讬讛 讝讬拽转 讬讘诐 讗讞讚 讻讜' 诇讗 讛讜讬讗 讚专砖讗 讙诪讜专讛 讗诇讗 讗住诪讻转讗 讘注诇诪讗 讜拽砖讛 讚讘驻专拽 讘转专讗 讚讙讬讟讬谉 (讚祝 驻讘: 讜砖诐) 讗诪专讬' 讗诇讗 讗砖转 讘' 诪转讬诐 讛讬讻讬 诪砖讻讞转 诇讛 诪砖诪注 讚讛讜讬 讚讗讜专讬讬转讗 讜讗驻讬' 讘讞讚 讚讜讻转讗 讜讬''诇 讚驻诇讜讙转讗 讚转谞讗讬 讛讬讗 讻讚诪讜讻讞 诇拽诪谉 讘住讜祝 讛讗砖讛 专讘讛 (讚祝 爪讜:) 讙讘讬 讘谉 转砖注 砖讘讗 注诇 讬讘诪转讜 讜诪砖讛讙讚讬诇 谞砖讗 讗砖讛 讗讞专转 讜诪转 讛砖谞讬讛 讞讜诇爪转 讗讜 诪转讬讬讘诪转 讛专讗砖讜谞讛 砖讛讬讗 讘注诇转 讝讬拽转 砖谞讬 讬讘诪讬谉 讞讜诇爪转 讜诇讗 诪转讬讬讘诪转 讜驻专讬讱 讘讙诪专讗 讜讬注砖讜 讘讬讗转 讘谉 转砖注 讻诪讗诪专 讘讙讚讜诇 讜转讚讞讛 爪专讛 诪讬讘讜诐 驻讬专讜砖 讻讬 讛讻讗 讜诪住讬拽 诇专讘讬 讬讜讞谞谉 讚注砖讜 讜注砖讜 讜驻诇讬讙 转谞讗 讚砖诪注转讬谉 讗讛讛讜讗 转谞讗 讚讛讗讬 转谞讗 讚砖诪注转讬谉 讙讝专 诪砖讜诐 爪专讛 驻讬专讜砖 讛讗 讚拽讗 讗住专 讘注诇转 诪讗诪专 诪砖讜诐 讚讗讬讻讗 爪专讛 讘讛讚讛 讻讚讙讝专 讘砖诪注转讬谉 讚诇诪讗 讞诇讬抓 讜讛讚专 诪讬讬讘诐 讻讚驻讬专砖 讘拽讜谞讟专住 讗讘诇 诪砖讜诐 讝讬拽转 砖谞讬 讬讘诪讬谉 诇讗 诪讬转住专讗 讚诇讗讜 讚讗讜专讬讬转讗 讜诪讬讛讜 讻讬 诇讬讻讗 爪专讛 讘讛讚讛 谞诪讬 讗住讜专讛 讗讟讜 讛讬讻讗 讚讗讬讻讗 爪专讛 讻讚拽讗诪专 讛转诐 专讘讗 诇注讬诇 讚讗驻讬' 讛讬讻讗 讚诇讬讻讗 爪专讛 讘讛讚讛 诪讬讞诇抓 讞诇爪讛 讬讘讜诪讬 诇讗 诪讬讬讘诪讗 讜转谞讗 讚讛转诐 诇讗 讙讝专 诪砖讜诐 爪专讛 驻讬' 讛讗 讚拽讗 讗住专 诇讘注诇转 讘讬讗转 讘谉 转砖注 诇讬讬讘讜诪讬 诇讗讜 诪砖讜诐 爪专讛 讗诇讗 讗讟讜 讗砖转 砖谞讬 诪转讬诐 讚讛讜讬 讘注诇诪讗 讚讗讜专讬讬转讗 讜讚讜拽讗 讘讚讬讚讛 讙讝专讜 讗讘诇 讘爪专转讛 诇讗 讚诇讗 专爪讜 诇讛讞诪讬专 讙诐 讘爪专转讛 讗讟讜 讗砖转 砖谞讬 诪转讬诐 讜讛讛讬讗 讚专讬砖 讛诪讙专砖 (讙讬讟讬谉 驻讘:) 讻讛讛讜讗 转谞讗 讜专讬讘''谉 驻讬专砖 砖诐 讚诇讻讜诇讬 注诇诪讗 讗砖转 砖谞讬 诪转讬诐 讚讗讜专讬讬转讗 讜转谞讗 讚讛讻讗 讙讝专 讗祝 讘讗砖转 讛砖谞讬 诪砖讜诐 爪专讛 讚讛讬讬谞讜 讘注诇转 诪讗诪专 讚拽讗 住讘专 讻讬讜谉 讚讘注诇诪讗 讗砖转 砖谞讬 诪转讬诐 讚讗讜专讬讬转讗 诪讞诪讬专讬 讗驻讬' 讘讗讬讚讱 讜转谞讗 讚讛转诐 诇讗 诪讞诪讬专 讻讜诇讬 讛讗讬 讜诇讗 讙讝专 讘讗砖转讜 砖诇 讘谉 转砖注 讗讟讜 讘注诇转 讝讬拽转 砖谞讬 讬讘诪讬诐 讜拽砖讛 讚讛讻讗 诪住讬拽 讚讟注诪讗 讚讛讱 转谞讗 诪砖讜诐 讛谞讱 讙讝讬专讜转 讚诪驻专砖 讛讻讗 讜注讜讚 讚讛转诐 拽专讬 专讘讗 诇讗砖转讜 爪专讛 讜拽讗诪专 谞诪讬 讜讬注砖讜 讘讬讗转 讘谉 转砖注 讻诪讗诪专 讘讙讚讜诇 讜转讚讞讛 爪专讛 讻讜' 讜讛讻讗 拽专讬 诇讘注诇转 诪讗诪专 爪专讛 讜专讬讘''谉 讛拽砖讛 诇注爪诪讜 砖转讬 拽讜砖讬讜转 讛诇诇讜 讜驻专''讬 注讬拽专: 讙讟 诇诪讗诪专讜 讻讜'. 讛拽砖讛 专讬讘''谉 讚转谞谉 讘驻专''讙 (诇拽诪谉 讚祝 谞.) 讚讬砖 诪讗诪专 讗讞专 诪讗诪专 讜讗诐 注砖讛 诪讗诪专 讘讝讜 讜讘讝讜 爪专讬讻讛 讘' 讙讬讟讬谉 讜讞诇讬爪讛 讘讬谉 讬讘诐 讗讞讚 诇讘' 讬讘诪讜转 讘讬谉 讘' 讬讘诪讬谉 诇讬讘诪讛 讗讞转 讗讘诇 讬讘讜诪讬 讞讚 诪讬谞讬讬讛讜 诇讗 讜诇专讘讗 讬转谉 讙讟 诇诪讗诪专讜 讜诇讗 诇讝讬拽转讜 讜诇讬讘讜诪讬 讗讬讚讱 讜转讬专抓 讚诇讻转讞诇讛 讗讬谉 诇注砖讜转 讻谉 讚讙讝专讬谞谉 讙讟 诇诪讗诪专讜 讗讟讜 讙讟 诇讝讬拽转讜 讜讚讜拽讗 讘讚讬注讘讚 拽讗诪专 讛讻讗 专讘讗 讚讛讜转专讛 讗驻讬' 讛讬讗 讚讻讬讜谉 讚转讜 诇讬讻讗 诇诪讬讙讝专 讘讛讗讬 诪讗诪专 讗讟讜 砖讗专 诪讗诪专讜转 讚注诇诪讗 诇讗 讙讝专讬谞谉 讚诇讗 砖讻讬讞讬 讻讜诇讬 讛讗讬 讗讘诇 诇讻转讞诇讛 讙讝专讬谞谉 诪砖讜诐 讛讗讬 诪讗诪专 讙讜驻讬讛: 讚讗讬讚讞讬讗 诪讛讗讬 讘讬转讗 诇讙诪专讬 诇讗 讻''砖. 讗注''讙 讚诪讛讗讬 讘讘讗 砖诪注讬谞谉 讚讗住讬专讗 讗注''讙 讚讗讬讞讝讬讗 讘讛讱 谞驻讬诇讛 讚诇讗 砖诪注讬谞谉 诪讘讘讗 讚诇注讬诇 讻讚讗诪专 诇注讬诇 (讚祝 诇.) 诪''诪 讻讬讜谉 讚讗讬讚讞讬讗 诪讛讗讬 讘讬转讗 诇讙诪专讬 驻砖讬讟讗 讚讗住讬专讗 讗注''讙 讚讞讝讬讗 讘讛讗 谞驻讬诇讛 讜诇注讬诇 讚拽讗诪专 讟注诪讗 讚讗讬讞讝讬讗 讘讛讱 谞驻讬诇讛 (讗讛讗讬 诪转谞讬转讬谉) 诪砖讜诐 讚讗讻转讬 诇讗 讗住讬拽 讗讚注转讬讛 讟注诪讗 讚讗讬讚讞讬讗 诪讛讗讬 讘讬转讗: 砖谞砖讗 讞讬 讜讗讞''讻 谞砖讗 诪转. 讗注''讙 讚讘讻讬 讛讗讬 讙讜讜谞讗 砖专讜 讘''砖 爪专讛 诇讬讬讘讜诪讬 诇注讬诇 讘驻''拽 (讚祝 讞.) 讚讻讬讜谉 讚诇讗 讞讬讬诇 讗讬住讜专 讗砖转 讗讞 讞砖讘讬 砖诇讗 讘诪拽讜诐 诪爪讜讛 专''砖 诇讬转 诇讬讛 讛讗讬 住讘专讗 讚诪讻诇 诪拽讜诐 讛专讬 讛讬讗 讗砖转 讗讞讬讜: 诇讗 驻拽注. 讜讗注''讙 讚诇讗 讞讬讬诇 讗讬住讜专 讗讞讜转 讗砖讛 讗住讜专讛 谞诪讬 讛爪专讛 诇讬讬讘讜诪讬 讻讬讜谉 讚诇讗 驻拽注 讗讬住讜专 讗砖转 讗讞 讻诪讜 讗讬诇讜谞讬转 讚讗讜住专转 爪专转讛 讗注''讙 讚讗讬谉 讘讛 讗诇讗 讗讬住讜专 讗砖转 讗讞 诇讞讜讚讛 讜讗''转 诇专''砖 诪砖讻讞转 诇讛 讗砖转 讗讞 诪谉 讛讗讘 讚驻讜讟专转 爪专转讛 讜诇讬讞砖讘讛 讘讛讚讬 讟''讜 谞砖讬诐 讘驻''拽 (讚祝 讘. 讜讚祝 讬.) 诇诪''讚 讘驻诇讜讙转讗 拽讗 诪讬讬专讬 讜讻谉 讛讗讬 讚诇注讬诇 讚拽转谞讬 谞讗住专讛 注诇讬讜 注讜诇诪讬转 讙诐 讛讬讗 驻讜讟专转 爪专转讛 讜诇讬讞砖讘讛 讜讬''诇 讚讛谞讬 讻讬讜谉 讚诪讻讞 讗讞讜转 讗砖讛 讗住讬专讗 讘讻诇诇 讗讞讜转 讗砖讛 谞讬谞讛讜: 讜谞注砖讬转 讗砖转 讗讬砖 谞讬讚讜谉 讘讞诪讜转讜. 讜讗讬谉 讝讛 诪讻讞 讝讬拽讛 专讗砖讜谞讛 讚讘诇讗讜 讛讻讬 诪讬 砖谞转讞讬讬讘 讘' 诪讬转讜转 谞讬讚讜谉 讘讞诪讜专讛:





专诪讘"谉

谞转谉 讙讟 诇诪讗诪专讜 讛讜转专讛 爪专转讛. 驻讬专砖讜 诇拽诪谉 (讬讘诪讜转 讚祝 谞"讘) 讘转讜住驻讜转 讚讛讬讬谞讜 讚讜拽讗 爪专讛 讚诪转谞讬转讬谉 讗砖转 讘注诇 讛讙讟 诪砖讜诐 讚诇讗讜 讘谞讜转 讘讬转 讗讞讚 讛谉 讗诇讗 讘诪讗诪专 讝讛 讜讛讗 砖拽诇讬讛 讗讘诇 爪专讛 砖诇 讘讬转讛 诪诪砖 诪讬讞诇驻讗 讻诪讜转讛 讘讘注诇转 讛讙讟 讜讗住讜专讛 讘讬谉 诇讜 讘讬谉 诇砖讗专 讗讞讬谉 讗诐 讛讬讜 专讘讬诐 讜诇讗讬讚讱 诇讬砖谞讗 讚讗诪专讬谞谉 讛讜转专讛 讗驻讬诇讜 讛讬讗 讗驻讬诇讜 诇讜 讜讻诇 砖讻谉 诇讗讞讬谉 讚讻诇 诪讗讬 讚注讘讬讚 砖拽诇讬' 讜拽砖讛 诇讬 爪专讛 讚诪转谞讬' 讗驻讬诇讜 讻转讘 讙讟 诇讝讜 诇诪讗诪专 讜诇讝讬拽讛 住转诐 转讛讗 诪讜转专转 讗砖转讜 砖诇 诪讙专砖 讚讛讗 诪"诪 砖拽诇讬' 诇诪讗诪专讜 讻讜诇讬讛 讗诇讗 诪住转讘专讗 爪专讛 讚讘讬转讛 拽讗诪专 讜诇讗 诪讬讞诇驻讛 讗诇讗 讛讬讗 讚谞拽讟 诇讛 讜讻谉 讚注转 专砖"讬 讝"诇. 讜驻讬专砖 讘驻专拽 专讘谉 讙诪诇讬讗诇 (讚祝 讻"讘) 讛讜转专讛 讛讬讗 诇讗讞讬谉 讜讗住讜专讛 诇讜 讜诪砖诪注 砖讛讜讗 讗住讜专 讗祝 讘爪专转讛 讚讘讚讬讚讬讛 讙讝专讬谞谉 诪砖讜诐 讘注诇 讛讙讟 讚注诇诪讗, 讜讛专讘 专讘讬 诪砖讛 讛住驻专讚讬 讝"诇 讻转讘 讻讚讘专讬 专砖"讬 讝"诇 砖诇讗 讛讜转专讛 讗诇讗 诇讗讞讬讜 讜讛讗讬 讚拽讗诪专 专讘讗 讛讜转专讛 讗驻讬诇讜 讛讬讗 住转诐 讜诇讗 驻讬专砖 诪砖讜诐 讚讗诪转谞讬转讬谉 拽讗讬 砖注砖讛 诪讗诪专 讜诪转 讜谞砖讗专 讗讞讬讜, 讜注讜讚 注转讬讚 讗谞讬 诇讻转讜讘 讘讝讛 讘驻专拽 专讘谉 讙诪诇讬讗诇 讘注讝专转 砖诪讬诐.





专砖讘"讗

讗诪专 专讘讗 谞转谉 讙讟 诇诪讗诪专讜 讛讜转专讛 爪专转讛. 讬砖 诪驻专砖讬诐 (转讜住' 诇讛诇谉 (讬讘诪讜转 谞讘, 讘) 讚"讛 讗讜 讜注讬讬谉 专诪讘"谉) 讗砖转 讛砖谞讬 砖谞注砖讬转 诇讛 爪专讛 讘诪讗诪专 讝讛 讗讘诇 爪专转讛 诪诪砖 讛讘讗讛 注诪讛 诪讘讬转 讗讞讚 讗住讜专讛 讚讗讬讛讬 谞诪讬 诪讬讞诇驻讗 讘爪专转 讘注诇转 讛讙讟 讚注诇诪讗. 讜讗讬谞讜 诪讞讜讜专 讚讛讗 讚拽讗诪专 专讘讗 谞转谉 讙讟 诇诪讗诪专讜 讜诪砖诪注 讚驻专讜砖讜 诇诪讗诪专讜 讚讜拽讗 讗讘诇 谞转谉 诇讛 讙讟 住转诐 诇讗, 讜讛讻讬 诪讜讻讞 诇拽诪谉 讘驻专拽 专"讙 (砖诐) 讜讗讬 爪专转讛 讗砖转 讛砖谞讬 拽讗诪专 讻诇 砖讻谉 讘住转诐 讗讜 砖驻讬专砖 诇诪讗诪专讜 讜诇讝讬拽转讜 讗诇讗 爪专转讛 讛讘讗讛 注诪讛 诪讘讬转 讘注诇讛 拽讗诪专 讚讘讚讬讚讛 诪诪砖 讚注讘讚 讘讛 诪注砖讛 讙讝专讬谞谉 讘爪专转讛 讚诇讗 注讘讚 讘讛 诪注砖讛 诇讗 讙讝专讬谞谉 讗诇讗 讚拽砖讛 诇讬 讚讛讗 诪砖诪注 讚讗诪转谞讬转讬谉 拽讬讬诪讬 讜讘诪转谞讬转讬谉 诇讗讜 讘砖谞讬 讬讘诪讜转 讛讘讗讜转 诪讘讬转 讗讞讚, 讜讬砖 诇讜诪专 讚讗诪讗讬 讚讗讬讬转讬谞谉 注诇讛 讻讚讬 砖诇讗 讬讗诪专讜 砖转讬 讬讘诪讜转 讛讘讗讜转 诪讘讬转 讗讞讚 讞讚讗 诪讬讘诪转 讜讞讚讗 讞讜诇爪转 拽讗讬 讻谞"诇. 讜诇诇讬砖谞讗 讘转专讗 讚专讘讗 讗驻讬诇讜 讘讚讬讚讛 谞诪讬 诇讗 讙讝专讬谞谉 讚诪讗讬 讚注讘讚 砖拽诇讬讛. 讜讻转讘 专砖"讬 讝"诇 诇拽诪谉 讘驻专拽 专"讙 (砖诐 讚"讛 讚讬诇诪讗) 讚讚讜拽讗 诇讗讞讬谉 讗讘诇 诇讬讚讬讚讛 讗住讬专讗 讚讘讚讬讚讬讛 讙讝专讬谞谉 讜讻谉 讚注转 讛专诪讘"诐 讝"诇 讜讛讗 讚拽讗诪专 专讘讗 住转诐 讛讜转专讛 讗驻讬诇讜 讛讬讗, 讜诇讗 驻讬专砖 讛讜转专讛 诇讗讞讬谉, 讚讗诪转谞讬转讬谉 拽讗讬 砖注砖讛 诪讗诪专 讜诪转 讗讬讛讜 讜拽讬讬诪讬 讗讞讬谉.



讛讗 讚转谞讜 专讘谞谉 讘讗 注诇讬讛 讞讬讬讘 诪砖讜诐 讗砖转 讗讞 讜诪砖讜诐 讗讞讜转 讗砖讛. 驻讬专砖 专砖"讬 讘讗 注诇讬讛 讘讞讬讬 讗砖转讜. 讜诇驻讬 驻讬专讜砖讜 诇讗讜 讗住讬驻讗 拽讗 诪讬驻诇讙讬, 讚讛讬讬谞讜 讜讗讞专 讻讱 诪转讛 讗砖转讜 砖诇 砖谞讬, 讗诇讗 讗专讬砖讗 讚拽转谞讬 讜诪转 讗讞讚 诪讘注诇讬 讗讞讬讜转. 讗讘诇 专"讞 讝"诇 驻讬专砖 讗住讬驻讗 讚诪转谞讬转讬谉 讜讝"诇 谞驻诇讛 诇驻谞讬讜 讗讞讜转 讗砖转讜, 驻讬专讜砖 讜讗讞专 砖诪转 讗讞讬讜 诪转讛 讗砖转 讛讞讬 讜谞驻诇讛 诇驻谞讬讜 讗讞讜转 讗砖转讜 诇讬讘讜诐, 讘讗 注诇讬讛 讞讬讬讘 诪砖讜诐 讗砖转 讗讞 讜诪砖讜诐 讗讞讜转 讗砖讛 注讚 讻讗谉. 讜诇讗 讬讚注转讬 诪驻谞讬 诪讛 讞讬讬讘 诪砖讜诐 讗讞讜转 讗砖讛 讗讞专 砖诪转讛 讗砖转 讛讞讬. 讗诇讗 砖讻讱 诪爪讗转讬 讘转讜住驻转讗 诪驻讜专砖 讻讚讘专讬讜 讚讙专住讬谞谉 讛转诐 讘驻"讛 (讛"讘) 砖谞讬 讗讞讬谉 谞砖讜讗讬谉 砖转讬 讗讞讬讜转 诪转 讗讞讚 诪讛谉 讜讗讞专 讻讱 诪转讛 讗砖转讜 砖诇 砖谞讬 讛专讬 讝讜 讗住讜专讛 注诇讬讜 注讜诇诪讬转 讛讜讗讬诇 讜谞讗住专讛 注诇讬讜 砖注讛 讗讞转, 讗诐 讘讗 注诇讬讛 讞讬讬讘 诪砖讜诐 讗砖转 讗讞 讜诪砖讜诐 讗讞讜转 讗砖讛 讚讘专讬 专' 讬讜住讬. 讜讗驻讬诇讜 讛讻讬 谞专讗讛 诇讬 砖讚讘专讬 讛转讜住驻转讗 诇爪讚讚讬谉 讗诪讜专讬诐, 讜讛讻讬 拽讗诪专 讗诐 诪转讛 讗讞专 讻讱 讗砖转讜 砖诇 砖谞讬 讛专讬 讝讜 讗住讜专讛 注诇讬讜 注讜诇诪讬转, 讘讗 注诇讬讛 拽讜讚诐 砖诪转讛 讗砖转讜 讞讬讬讘 诪砖讜诐 讗砖转 讗讞 讜诪砖讜诐 讗讞讜转 讗砖讛 讚讘专讬 专' 讬讜住讬, 讗讜 诪砖讜诐 讻讜诇诇 讗讜 诪砖讜诐 诪讜住讬祝 讻讚讗讬转讗 讘讙诪专讗.





专讬讟讘"讗

讜讛讗诪专 专讘讗 谞转谉 讙讟 诇诪讗诪专讜 讛讜转专讛 爪专转讛 驻专砖"讬 讝"诇 讚讗诪转谞讬' 拽讗讬 讻讬 讻砖诪转 专讗讜讘谉 讛专讗砖讜谉 讜注砖讛 讗讞讬讜 讛讘' 诪讗诪专 讘讗砖转讜 讜讞讝专 讜谞转谉 诇讛 讙讟 诇诪讗诪专讜 诇讘讚 讻驻讬' 讜讗讞"讻 诪转 砖诪注讜谉 讛讜转专讛 诇诇讜讬 讗讞讬讜 讗砖转讜 砖诇 砖诪注讜谉 砖谞注砖讛 爪专讛 诇讗砖转 专讗讜讘谉 注"讬 讛诪讗诪专 讻讚讗讬转讗 讘诪转谞讬转讬谉 砖讻讬讜谉 砖谞转谉 砖诪注讜谉 讙讟 诇诪讗诪专讜 讛砖转讗 诇讬讻讗 讘讗砖转 专讗讜讘谉 讝讬拽转 讘' 讬讘诪讬谉 讜诇讬讻讗 诇诪讬讙讝专 讘讛 诪讬讚讬 诪讛讛讬讗 讙讝讬专讛 讚讗诪专讬 诇注讬诇 讗讘诇 讛讬讗 讻诇讜诪专 讗砖转 专讗讜讘谉 注爪诪讛 讘注诇转 讛诪讗诪专 讗住讜专讛 诇诇讜讬 讜诇讗 诪砖讜诐 讙讝讬专讛 讚诇注讬诇 砖讬讗诪专讜 讘' 讬讘诪讜转 讛讘讗讜转 诪讘讬转 讗' 讜讻讜' 讚讛砖转讗 诇讬转讗 诇讛讛讬讗 讙讝讬专' 讻诇诇 讻讚讗诪专谉 讜讻谉 诇讗 讗住专讜 诇讛 诪砖讜诐 砖谞转谉 诇讛 讙讟 讜驻住诇' 注诇 讻诇 讛讗讞讬' 诪砖讜诐 诇讗 讬讘谞讛 讚讛讛讬讗 诇讬转讗 讗诇讗 讻砖谞转谉 讙讟 住转诐 讗讜 砖谞转谉 讘驻讬' 诇讝讬拽转讜 砖驻住诇讛 诪讚专讘谞谉 讚讜诪讬讗 讚讞诇讬爪讛 讚讗讜专讬讬转讗 诪砖讜诐 诇讗 讬讘谞讛 讗讘诇 讻砖谞转谉 讙讟 诇诪讗诪专讜 讘驻讬' 诇讗 诪讬转住专讗:



讗诇讗 讙讝讬专讛 诪砖讜诐 讘注诇' 讛讙讟 讙诪讜专讛 砖谞转谉 讙讟 住转诐 讗讜 砖谞转谉 讙讟 诇讝讬拽转讜 讚诪讬转住专讗 诪讚专讘谞谉 讜讗注"讙 讚讘注诇' 讛讙讟 讗讬住讜专讛 诪讚专讘谞谉 讙讝专讜 讘讛讗 谞诪讬 讜讻讜诇讛 讞讚讗 讙讝讬专讛 讛讬讗 讜讘诇讬砖谞讗 讘转专讗 讗诪专讬谞谉 讚讗驻讬' 讛讬讗 注爪诪讛 讛讜转专' 讜诇讗 讙讝专讬谞谉 讘讬讛 讗讟讜 讘注诇转 讛讙讟 注爪诪讛 砖讜讚讗讬 讗住讬专讗 讻讬讜谉 讚注讘讚 讻诇 讚讛讜 讜诪讬讚讬 讚讛讜讬 讗诪诪讗谞转 讘讬讘诐 讚诇讚讬讚讬讛 讗住讬专讛 诪讚专讘谞谉 讜诇讗讞讬诐 砖专讬讗 讜讛讗 讚诇讗 驻专讬砖 专讘讗 讘讛讚讬讗 讚讛讜转专讛 诇讗讞讬诐 拽讗诪专 诪砖讜诐 讚讛讗 驻砖讬讟讗 讚讗诪转谞讬' 拽讬讬诪讗 讚诪讬讬专讬 讘讗讬住讜专 讗砖转 专讗讜讘谉 讜砖诪注讜谉 诇讙讘讬 诇讜讬 讝讜 砖讬讟转 专砖"讬 讝"诇 讜讛拽砖讜 注诇讬讜 讞讚讗 讚诇讬砖谞' 讚讛讜转专讛 爪专转讛 诇讗 讗转讬 砖驻讬专 讚拽讗专讬 讛砖转讗 诇讗砖转 砖诪注讜谉 爪专转 讗砖转讜 砖诇 专讗讜讘谉 诪驻谞讬 诪讗诪专 砖注砖讛 讘讛 讜讛讜讗 讻讘专 谞住转诇拽 讛诪讗诪专 讘讙讟 讜注讜讚 讚讛讗 诪讚讗诪专 专讘讗 谞转谉 讙讟 诇诪讗诪专讜 讛讬讬谞讜 讚讜拽讗 讻砖谞转谉 讙讟 诇诪讗诪专讜 讘驻讬专讜砖 讜讻讚驻专砖"讬 讝"诇 讜讛讻讬 诪讜讻讞 讛讙' 讘驻"讚 讜讗诇讜 诇讛讗讬 驻讬' 讻"砖 讚讻砖谞转谉 讙讟 讗驻讬诇讜 诇讝讬拽转诐 砖讬砖 诇讛转讬专 爪专转 讗砖转 砖诪注讜谉 诇讙讘讬 诇讜讬 讚讛讗 诇讗 诪讞讝讜 讘' 讬讘诪讜转 诪讘讬转 讗' 讜讛专讗砖讜谞讛 谞专讗讬' 讝拽讜拽讛 诇专讗讜讘谉 诇讘讚讜 讜讛砖谞讬讛 讝拽讜拽转 砖诪注讜谉 诇讘讚讜 讜诇讬讻讗 诇诪讬讙讝专 诪讬讚讬 讜讛讬讗 讙讜驻讗 讚诪讬转住专' 讛讬讬谞讜 诪砖讜诐 讗讬住讜专讛 讚讘注诇转 讛讙讟. 诇讻谉 谞专讗讛 驻讬' 讚爪专转讛 讚拽讗诪专 讛讬讬谞讜 讻讙讜谉 砖讛讬讜 诇专讗讜讘谉 讘' 谞砖讬诐 讜讻砖诪转 专讗讜讘谉 讜注砖' 砖诪注讜谉 诪讗诪专 讘讗' 诪讛谉 讜讞讝专 讜谞转谉 诇讛 讙讟 诇诪讗诪专讜 讘驻讬' 砖讗讬诇讜 谞转谉 讙讟 诇讝讬拽转讜 谞讗住专讜 讘' 谞砖讬 专讗讜讘谉 注诇讬讜 讜注诇 讻诇 讛讗讞讬诐 讗讘诇 注讻砖讜 砖谞转谉 讙讟 诇诪讗诪专讜 讛讜转专' 讛讘' 讜讛讬讗 注爪诪讛 讗住讜专讛 诪砖讜诐 讘注诇转 讛讙讟 讚注诇诪讗 砖谞转谉 诇讛 讛讙讟 诇讝讬拽转讜 讜讘讚讬讚' 讙讝专讜 讜讘爪专转讛 诇讗 讙讝专讜 讜讘诇讬砖谞讗 讘转专讗 讚讗驻讬' 讛讬讗 注爪诪讛 讛讜转专讛 讚诪讛 讚注讘讚 砖拽诇讬' 讜诪讬讛讜 讚讜讜拽讗 诇诇讜讬 讜砖讗专 讗讞讬诐 讛讜转专讛 讻讚驻讬' 诇注讬诇 讜诇讚讬讚讬讛 讙讜驻讬' 讗住讜专' 讛讬讗 讙讜驻讗 诪讬讛转 讻讬讜谉 讚注讘讚 讘讛 诪注砖讛 讜讛讗 讚住转诐 诇谉 专讘讗 诪砖讜诐 讚注诇 诪转谞讬' 拽讗讬 讻讚驻专讬砖谞讗 诇注讬诇 诇驻专砖"讬 讝"诇. 讜讛讜讬 讬讜讚注 讚诪讗讬 讚讗诪专讜 专讘谞谉 讘诪转谞讬转讬谉 砖砖转讬讛谉 讞讜诇爪讜转 讜诇讗 诪转讬讬讘诪讜转 讚讜拽讗 讻砖注砖讛 讘讛 诪讗诪专 讻讚拽转谞讬 讗讘诇 诇讗 注砖讛 讘讛 诪讗诪专 讜诪转 砖转讬讛谉 诪讜转专讜' 诇讛转讬讘诐 诇诇讜讬 讚转讜 诇讬讻讗 讙讝讬专讛 讚诇注讬诇 诪砖讜诐 讝讬拽转讜 砖诇 砖诪注讜谉 讚讻讬讜谉 讚讘讞讬讬 砖诪注讜谉 讛讬转讛 讛讬讘诪讛 诪讜转专' 诇诇讜讬 诪砖讜诐 讚诪转 砖诪注讜谉 诇讗 诪讬转住专' 注诇讬讛 讜讝讛 讘专讜专:



讛讻讗 讚诪讚讞讬讬讗 诪讛讗讬 讘讬转讗 诇讙诪专讬 诇讻"砖 驻讬' 讚谞讞砖讘讛 诇讗砖转 讗讞 砖讬砖 诇讛 讘谞讬诐 讜讗"转 讜讚讬诇诪讗 讗讚专讘讛 讛讗 注讚讬驻讗 讚讗转讗 讞讝讬讜转' 诪讛讗 谞驻讬诇讛 讙讜驻' 讛讗 诇讬转讗 讚讻讬讜谉 讚讛讜转专讛 诇砖讜拽 讘诇讗 讞诇讬爪讛 讻讗诇讜 讬砖 诇讛 讘谞讬诐 砖讜讘 讗讬谞讛 谞专讗讬转 讻诇诇:



转谞讜 专讘谞谉 讘讗 注诇讬讛 讞讬讬讘 注诇讬讛 诪砖讜诐 讗砖转 讗讞 讜诪砖讜诐 讗讞讜转 讗砖讛 驻专砖"讬 讝"诇 砖讘讗 注诇讬讛 讘讞讬讬 讗砖转讜 讜讻谉 讛讬讗 注"讻 讚讗讬诇讜 诇讗讞专 诪讬转转 讗砖转讜 讛讬讻谉 讬砖 讘讛 讗讬住讜专 讗讞讜转 讗砖讛 讜诇讛讜爪讬' 诪驻专"讞 讝"诇 砖驻讬专砖讛 讗住讬驻讗 讚诪转谞讬' 砖讘讗 注诇讬讛 诇讗讞专 诪讬转转 讗砖转讜 讜谞专讗讛 讚转谞' 转讜住驻讗' 讗讟注讬讬' 讚拽转谞讬 讘' 讗讞讬诐 谞砖讜讗讬谉 讘' 讗讞讬讜转 诪转 讗' 诪讛谉 讜讗讞"讻 诪转讛 讗砖转讜 砖诇 讘' 讛专讬 讝讜 讗住讜专讛 注诇讬讜 注讜诇诪讬转 讛讜讗讬诇 讜谞讗住专讛 注诇讬讜 砖注讛 讗' 讗诐 讘讗 注诇讬讛 讞讬讬讘 诪砖讜诐 讗砖转 讗讞 讜诪砖讜诐 讗讞讜转 讗砖讛 讚讘专讬 专' 讬讜住讬 注"讻 讜诇讬转' 讚转谞讗 转讜住驻讗' (讗住讬驻讗) 讗专讬砖' 拽讗讬 注诇 诪讗讬 讚拽转谞讬 讛讜讗讬诇 讜谞讗住专讛 注诇讬讜 砖注讛 讗' 讚讘讗讜转讛 砖注讛 讗诐 讘讗 注诇讬讛 讞讬讬讘 砖转讬诐 讻爪"诇:



讻讗谉 砖谞砖' 诪转 讜讗讞"讻 谞砖讗 讞讬 讜讻讜' 讜砖诪注讬谞谉 诪讬谞讛 诇驻讜诐 驻砖讟' 讚专讘讬 讬讜住讬 讘转专讜讬讬讛讜 诪讞讬讬讘 讘' 讚讛讗 注诇 专' 讬讜住讬 讗转讗 诇讗驻诇讜讙讬:





转讜住驻讜转 讬砖谞讬诐

谞转谉 讙讟 诇诪讗诪专讜 讛讜转专讛 讗驻讬诇讜 讛讬讗 讜诇讗 讛讜讬 讙专讜砖转 讗讞讬讜 讻讬讜谉 砖诇讗 谞转谉 讙讟 讗诇讗 诇讛驻拽讬注 讛诪讗诪专 讜诪讗诪专 讚注讘讚 砖拽诇讬讛 讜谞诪爪讗 讻讗讬诇讜 诇讗 讛讬转讛 讗砖转讜 诪注讜诇诐. 讜讚讜拽讗 砖驻讬专砖 砖谞转谉 讙讟 诇诪讗诪专讜 讗讘诇 谞转谉 讙讟 住转诐 讗住讜专 诇讬讘诪讛 讚讻讬讜谉 砖诇讗 讘谞讛 砖讜讘 诇讗 讬讘谞讛. 转讬诪讛 讚讗诪专讬谞谉 诇拽诪谉 讜讘砖转讬 讬讘诪讜转 砖谞驻诇讜 诇驻谞讬 讬讘诐 讗讞讚 讜注砖讛 诪讗诪专 讘讝讜 讜诪讗诪专 讘讝讜 谞讜转谉 讙讟 诇讝讜 讜讙讟 诇讝讜 讜讞诇讬爪讛 讗讞转 诇讻讜诇谉 讗"讻 诪砖诪注 讚诇讗 诪爪讬 诇讬讬讘诪讛 讗讞专 讛讙讟 讜讗诪讗讬 诇讗 讗诪专讬谞谉 诪讛 讚注讘讚 砖拽诇讬讛. 讜讬"诇 讚诇拽诪谉 诪讬讬专讬 砖谞转谉 讛讙讟 住转诐 讜诇讗 驻讬专砖 诇诪讗诪专讜 讚诇讻转讞诇讛 诇讗 讗诪专讬谞谉 诇讬讛 诇转转 讙讟 诇讛驻拽讬注 讛诪讗诪专. 讜转讬诪讛 讗诪讗讬 诇讗 讙讝专讬谞谉 砖诪讗 诇讗 讬驻专砖 诇讛驻拽讬注 讛诪讗诪专 讻讚讗诪专讬谞谉 讚诪讞诇驻讗 讘讘注诇转 讛讙讟. 讜谞专讗讛 诇讛专讬讘"谉 讚讚讜拽讗 砖谞驻诇讜 砖转讬 讬讘诪讜转 讙讝专讬谞谉 讗驻讬诇讜 驻讬专砖 砖讛讙讟 诇讛驻拽讬注 讘注诇转 讛诪讗诪专 讗讟讜 讛讗讞专转 砖讬转谉 诇讛 住转诐. 讗讘诇 讛讻讗 讚诇讬讻讗 讗诇讗 讬讘诪讛 讗讞转 讛讬讻讗 砖驻讬专砖 讘讚讬注讘讚 砖讛讙讟 诇讛驻拽讬注 讛诪讗诪专 讛讜转专讛 诇讬讬讘诐. 讜诇讗 讙讝专讬谞谉 诪讬讚讬 讻讬讜谉 讚诇讬讻讗 讗讞专转 讘讛讚讛:





转讜住驻讜转 专讬"讚

讗"专 谞转谉 讙讟 诇诪讗诪专讜 讛讜转专讛 爪专转讛 讗讘诇 讛讬讗 讗住讜专讛 讚诪讬讞诇驻讗 讘讘注诇转 讙讟 讚注诇诪讗 驻讬' 讗诐 谞转谉 讙讟 诇诪讗诪专讜 讜诇讗 诇讝讬拽转讜 讛讜转专转 讗砖转讜 讛专讗砖讜谞讛 砖讛讬讗 爪专转讛 诇讛转讬讬讘诐 诇砖诇讬砖讬 诪诪讗诪专 讚注讘讬讚 砖拽诇讬' 讜诇讗讜 爪专转 谞讬谞讛讜 讜讛砖转讗 诇讗 讗转讬 诇诪讬诪专 讚讘' 讬讘诪讜转 讛讘讗讜转 诪讘讬转 讗' 讞讚讗 讞诇爪讛 讜讞讚讗 诪讬讬讘诪讛, 讚讛讻讗 诇讗讜 讘讘讬转 讗' 诪讞讝讬 讗讘诇 讛讬讗 讗住讜专 讛讚诇讗讜 诪砖讜诐 讚拽诐 诇讬' 讘诇讗 讬讘谞讛 诇驻讜住诇讛 注诇 讗讞讬讜 讛谞砖讗专 砖讛专讬 诇讗 谞转谉 讙讟 诇讬讝拽讛 讗诇讗 诪砖讜诐 讚诪讜转专 诇讬讞诇讜驻讬 讘讘注诇转 讛讙讟 讛讬讻讗 讚注讘讚讬 讙讟 诇诪讗诪专讜, 讜诇讝讬拽转讜 讚讛讗 讜讚讬讗 诪讚讞讬讗, 讗讘诇 讙讟 诇诪讗诪专讜 诇讗 讚讞讬 讗诇讗 诪讗诪专 讜谞砖讗专讛 讝讬拽讛 讛专讗砖讜谞讛 讘诪拽讜诪讛.





讗"讚 讗"专 谞转谉 讙讟 诇诪讗诪专讜 讛讜转专讛 讗祝 讛讜讗 诇砖诇讬砖讬 讻砖讬诪讜转 砖谞讬 诪讗谉 讚注讘讚讬 砖讬拽诇讬' 讜讛讜讬 讻诪讬 砖诇讗 注砖讛 讘讛 诪讗诪专 讜诪转讬讘诪转 讻砖诇讬砖讬 诪讞诪转 讝讬拽转 讗讞讬讜 讛专讗砖讜谉 讜讚讜拽讗 砖驻讬专砖 诇诪讗诪专讜 讜诇讗 诇讝讬拽转讜 讗诇讘 住转诪讗 拽讬讬诪讗 讘诇讗 讬讘谞讛 讗讻讜诇讛讜 讗讞讬诐 讜讛专讬 诪讜讻讞讗 诪讬诇转讗 讘驻' 专"讙 讚诇诪讗诪专讜 讜诇讗 诇讝讬拽转讜 拽讗诪专:





诪转谞讬转讬谉 讘' 讗讞讬诐 谞砖讜讗讬诐 讘' 讗讞讬讜转 讜诪转 讗' 诪讛谉 讜讗讞"讻 诪转讛 讗砖转讜 砖诇 砖谞讬 讛"讝 讗住讜专讛 注诇讬讜 注讜诇诪讬转 讛讜讗讬诇 讜谞讗住专讛 注诇讬讜 砖注讛 讗' 讜讗诪专讬' 驻砖讬讟讗, 讛转诐 讚诇讗 讗讬讚讞讬' 诪讛讗讬 讘讬转讗 诇讙诪专讬 讗诪专转 诇讗, 讛讻讗 讚诪讬讚讞讬讗 诪讛讗讬 讘讬转讗 诇讙诪专讬' 诇讻"砖 驻讬' 诇注讬诇 讙讘讬 讙' 讗讞讬谉 讘' 诪讛诐 谞砖讜讗讬诐 讘' 讗讞讬讜转 讜讗' 谞砖讜讬 谞讻专讬转 讜诪转 讗' 诪讘注诇讬 讗讞讬讜转, 讜讻谞住 谞砖讜讬 谞讻专讬转 讗转 讗砖转讜 讜诪转讛 讗砖讛 砖诇 砖谞讬 讜讗讞"讻 诪转 谞砖讜讬 谞讻专讬转 讛"讝 讗住讜专讛 注诇讬讜 注讜诇诪讬转 诪砖讜诐 讗砖转 讗讞 讛讜讗讬诇 讜谞讗住专讛 注诇讬讜 注砖讛 讗', 讻谞住讛 诇讛 专讗砖讜谞讛 讻谞住讛 诇讛专讗砖讜谞讛 诪砖讜诐 讗讞讜转 讗砖讛, 讜讗注"讙 讚诪讛讛讬讗 谞驻讬诇讛 讚拽诪讬讬转讗 诇讗 讗讬讚讞讬' 诇讙诪专讬 讚讛讜讬 拽讗讬 谞砖讜讬 谞讻专讬讜转 砖讝拽讜拽讛 诇讜 诇讬讘讜诐 讜拽讜专讗 讗谞讬 讘讛 讘砖注 谞驻讬诇讛 讬讘诪讛 讬讘讗 注诇讬' 讗驻"讛 讞砖讘讬' 诇讬' 诇讙讘讬 讘注诇 讗讞讜转讛 讚讗"讗 砖讬砖 诇讛 讘谞讬诐 诇讗讬转住专讬 注诇讛 讗讞讬' 诇讗讞专 诪讬转转 讗讞讜转讛 讛讘讗 讘砖注转 谞驻讬诇讛 讗讬讚讞讗 诪讛讗讬 讘讬转讗 诇讙诪专讬 讚讗讬谉 讻讗谉 讗诇讗 讘注诇 讗讞讜转讛 讚诪砖注讛 砖谞驻诇讛 诇驻谞讬讜 讗讬谉 讝讬拽转 讬讘讜诐 注诇讬' 诪讘注讬' 讜诪讛讚专 转谞讗 讛讗 转谞讗 讘专讬砖讗 讛讱 讞讝讬讗 诇讛讬转专讗 讜砖专讬讗 讜讛讚专 讞讝讬讗 诇讗讬住讜专讗 讜讗讬讬讚讬 讚讞讬讘讬 诇讬' 讗拽讚诪讜讛 讜诪砖谞讛 诇讗 讝讝讛 诪诪拽讜诪讛:





诪讛专砖"讗 - 讞讬讚讜砖讬 讛诇讻讜转

转讜讚"讛 砖谞砖讗 讞讬 讜讗讞"讻 谞砖讗 诪转 讗注"讙 讚讘讻讛"讙 砖专讬 讘"砖 讻讜' 专"砖 诇讬转 诇讬讛 讛讗讬 住讘专讗 讻讜' 注讻"诇 驻讬专讜砖 诇讚讘专讬讛诐 讚专"砖 讜讚讗讬 诇讗 砖专讬 爪专讜转 诇讬讬讘讜诪讬 讻讘"砖 讻讚诪砖诪注 讘驻专拽 讻讬爪讚 讚讗讬转 诇讬讛 讻讘讬转 讛诇诇 讚讗讜住专讬谉 讛爪专讜转 砖诇 注专讜讛 讜讛砖转讗 拽讗诪专讬 讛转讜住' 讚讗注"讙 讚诪讛讗讬 讟注诪讗 讚拽讗诪专 专"砖 讚诇讗 讞讬讬诇 讗讬住讜专 讗砖转 讗讞 住讘讬专讗 诇讛讜 诇讘"砖 诇讛转讬专 讛爪专讜转 讚讞砖讘讬 诇讬讛 诪讛讗讬 讟注诪讗 砖诇讗 讘诪拽讜诐 诪爪讜讛 专"砖 诇讬转 诇讬讛 讛讗讬 住讘专讗 讜讗讬转 诇讬讛 讚讗注"讙 讚诇讗 讞讬讬诇 讗讬住讜专 讗砖转 讗讞 诪"诪 讞砖讬讘 讘诪拽讜诐 诪爪讜讛 讚讛专讬 讛讬讗 讗砖转 讗讞讬讜 讜诪讛专砖"诇 驻讬' 讚讘专讬 讛转讜住' 讘注"讗 讜诇讗 讬讚注转讬 诪讬 讛讻专讬讞讜 诇讻讱:





诪讛专砖"讗 - 讞讬讚讜砖讬 讛诇讻讜转 诪讛讚讜"讘

转讚"讛 (讘注诪讜讚 讛拽讜讚诐) 诪讚专讘谞谉 讜讙讝讬专讛 讻讜' 讜注讜讚 讚讛转诐 拽专讬 专讘讗 诇讗砖转讜 爪专讛 讻讜' 注讻"诇 诪诇砖讜谉 爪专讛 拽讚讬讬拽讬 讜诪诪诇转讗 讚专讘讗 讙讜驻讬讛 谞诪讬 讗讬讻讗 诇诪讜讻讞讬 讚诇讗 讗住讜专 讗诇讗 诪讚专讘谞谉 讻讚拽讗诪专 专讘讗 讛转诐 讛讗 讚讗诪专 专讘讬谉 讝讬拽转 讘' 讬讘诪讬谉 讻讜' 注讻"诇 诇讗 转讬诪讗 讛讬讻讗 讚讗讬讻讗 爪专讛 讻讜' 讗诇讗 讚讗驻砖专 讚专讘讗 驻诇讬讙 注诇讬讛 讚专' 讬讜讞谞谉 讚专"讬 住"诇 诇讻"注 讛讜讬 讘讗讬讛讬 讙讜驻讗 讚讗讜专讬讬转讗 讻驻讬' 专讬讘"谉 讜讚讜"拽:





讞讻诪转 砖诇诪讛

讙诪' 诇讗 讻诇 砖讻谉 转谞讗 讛讗 转谞讗 讘专讬砖讗 讻讜' 讻爪"诇:


专砖"讬 讘讚"讛 转谞讗 讛讗 讻讜' 讘专讬砖讗 讜讛讱 讚砖诇砖讛 讻讜' 讜砖专讬讗 诪砖讜诐 讛讻讬 诇讗 转谞讬讗 讻爪"诇. 转讜住' 讘讚"讛 讚讗讬讚讞讬讗 讻讜' 讟注诪讗 讚讗讬讞讝讬讗 讘讛讱 谞驻讬诇讛 讗讛讗讬 诪转谞讬转讬谉 诪砖讜诐 讻讜' 讻爪"诇:


讘讚"讛 砖谞砖讗 讞讬 讻讜' 讚讘讛"讙 讻讜'. 谞"讘 讗讘诇 谞砖讗 诪转 讜讗讞"讻 谞砖讗 讞讬 讟注诪讬讬讛讜 诪砖讜诐 讚诇讗 讗转讬 讗讬住讜专 讗讞讜转 讗砖讛 讜讞讬讬诇 讗讗讬住讜专 讗砖转 讗讞 讻讜' 注"砖. (注讬讬谉 讘诪讛专砖"讗):


讘讗"讚 讘驻专拽 拽诪讗 诪砖讜诐 讚讻讬讜谉 讻讜' 讻爪"诇:


讘讗"讚 砖诇讗 讘诪拽讜诐 诪爪讜讛 讻讜'. 谞"讘 驻讬' 讜讛"谞 讻讬 诇讗 讞讬讬诇 讗讬住讜专 讗砖转 讗讞 讛讜讛 讻诪讜 砖诇讗 讘诪拽讜诐 诪爪讜讛 讜谞砖专讬 讗讞讜转讛 诇讗讞专 诪讬转讛 讜讚讜"拽:


讘讚"讛 讜谞注砖转 讻讜' 谞讬讚讜谉 讘讞诪讜转讜 讜讗讬谉 讝讛 诪讻讞 讝讬拽讛 专讗砖讜谞讛 讻讜' 讻爪"诇:





专砖"砖

讙诪专讗 讗"专 谞转谉 讙讟 诇诪讗诪专讜 讛讜转专讛 爪专转讛. 谞专讗讛 讚爪专转讛 诪讜转专转 讗祝 讗诐 谞转谉 讙讟 诇讝讬拽转讜 讙"讻 (砖讜讘 诪爪讗转讬 砖讻"讻 讛转讜住' 诇拽诪谉 (谞讘 讘) 住讚"讛 讗讜 讚诇诪讗. 讜讛专讗"砖 砖诐) 讜诇讗 谞拽讬讟 诇诪讗诪专讜 讗诇讗 诪砖讜诐 讛讬讗 讙讜驻讛 讜讛讗讞专讜谞讬诐 诇讗 讘讗专讜 讝讛 讜讘谞"讬 诪砖诪注 诇讛讚讬讗 讚讚讜拽讗 诇诪讗诪专讜 讜爪"注:



砖诐 讗讬住讜专 讗讞讜转 讗砖讛 诪讬转诇讗 讻讜' 讗讬 驻拽注 讻讜' 讗转讬 讗讬住讜专 讗讞"讗 讜讞讬讬诇. 注诪砖"讻 讘讝讛 讘诪讛讚讜专讜转 诇住' 谞转"注 讘讚祝 拽讬"讚 讘住"讚:



专砖"讬 讚"讛 讛讚专 讞讝讬讗. 讚诪"诪 诇讚讬讚讬讛 讻讜'. 讻爪"诇:



转讚"讛 诇讗 驻拽注. 讜讗"转 讻讜'. 诇讻讗讜专讛 讛讗 转谞讬 诇讬讛 讗讗"讞 砖诇讛讘"注 注驻专砖"讬 砖诐 讜讛讗 讚诪拽砖讬谞谉 诇注讬诇 (讙 讘) 诇专讘 讗住讬 讚讗诪专 爪专转 讗讬讬诇讜谞讬转 讗住讜专讛 讚诇讬转谞讬讛 讛讜讗 诪砖讜诐 讚诇讗 谞讟注讬 诇讜诪专 讻专讘讗 讜讻专讬讜"讞 砖诐:



讘讗"讚 诇诪"讚 讘驻诇讜讙转讗 拽讗 诪讬讬专讬. 注"砖 讘讚讘专讬讛诐 讚讘驻诇讜讙转讗 讚诇讗 住讘讬专讗 诇讬讛 诇讗 拽诪讬讬专讬 诇讻"注:





讙诇讬讜谉 讛砖"住 - 专讘讬 注拽讬讘讗 讗讬讙专

讙诪' 讜专"砖 讛讬讻讗 讚谞砖讗 诪转. 注讬讬谉 讘住驻专 讛诪拽谞讛 诇拽讬讚讜砖讬谉 讚祝 讟讝 注"讘 讘转讜住' 讚"讛 驻专讟 诇讻"讙:

